சிவநாதன் கிசோர்

சிவநாதன் கிசோர் (Sivanathan Kisshor, பிறப்பு: 12 மே 1962) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினருமாவார்.

2004 ஆம் ஆண்டில் கிசோர் தமிழ்த் தேசியக் கூட்டமைப்பின் நாடாளுமன்ற வேட்பாளராக விடுதலைப் புலிகளால் தேர்ந்தெடுக்கப்பட்டார். ஏப்ரல் 2004 தேர்தலில் கிசோர் வன்னி மாவட்டத்தில் போட்டியிட்டு 17,653 வாக்குகள் பெற்று நாடாளுமன்றம் சென்றார். 2010 தேர்தலில் ததேகூ கிசோரைத் தனது வேட்பாளர் பட்டியலில் தெரிவு செய்யவில்லை. அதன் பின்னர் கிசோர் ஆளும் ஐக்கிய மக்கள் சுதந்திரக் கூட்டணியில் இணைந்து 2010 தேர்தலில் போட்டியிட்டு 1,262 வாக்குகள் பெற்றுத் தோல்வியடைந்தார். 2015 தேர்தலில் தமிழர் விடுதலைக் கூட்டணியின் வேட்பாளராகப் போட்டியிட்டுத் தோல்வியடைந்தார்.

மேற்கோள்கள்

இலங்கைத் தமிழ் அரசியல்வாதிகள்
இலங்கை இந்துக்கள்
வாழும் நபர்கள்
1962 பிறப்புகள்
இலங்கையின் 13வது நாடாளுமன்ற உறுப்பினர்கள்
தமிழ்த் தேசியக் கூட்டமைப்பு அரசியல்வாதிகள்
ஐக்கிய மக்கள் சுதந்திரக் கூட்டணி அரசியல்வாதிகள்
தமிழர் விடுதலைக் கூட்டணி அரசியல்வாதிகள்
வவுனியா மாவட்ட நபர்கள்
இருபத்தொராம் நூற்றாண்டு இலங்கை அரசியல்வாதிகள்
இலங்கையின் வட மாகாண நபர்கள்